عید غدیر کی مناسبت سے قائد معظم انقلاب کی جانب سے بعض قیدیوں کی سزا معاف یا کم کرنے کی منظوری

قائد معظم انقلاب اسلامی حضرت آیت اللہ العظمی خامنہ ای نے عید الاضحی اور عید غدیر خم کی مناسبت سے ملک کی مختلف جیلوں میں بند دو ہزار سے زائد قیدیوں کی سزا معاف یا کم کرنے کی منظوری دے دی ہے۔

خبر کا کوڈ: 5678

تاریخ: 17 July 2022 - 20:02

مقدس دفاع نیوز ایجنسی کی رپورٹ کے مطابق قائد معظم انقلاب اسلامی حضرت آیت اللہ العظمی خامنہ ای نے عید غدیر اور عید قربان کی مناسبت سے عمومی و انقلابی اور فوجی عدالتوں اور اسی طرح حکومتی تعزیراتی اداروں کی طرف سے سزا پانے والے 2272 قیدیوں کی سزا معاف یا کم کرنے کی منظوری دے دی ہے۔

تفصیلات کے مطابق، عدلیہ کے سربراہ  حجۃ الاسلام محسنی اژہ ای نے عید غدیر کی مناسبت سے قائد معظم انقلاب اسلامی کے نام ایک خط میں درخواست کی تھی کہ قیدیوں کی سزاؤں میں کمی اور بخشش سے متعلق مرکزی کمیشن نے بعض  قیدیوں کو سزاؤں میں کمی اور بخشش کا مستحق قراردیا ہے۔ قائد معظم انقلاب اسلامی نے بنیادی آئین کی دفعہ 110 کے تحت اس درخواست کو منظور کرلیا۔